钦定古今图书集成/明伦汇编/闺媛典/第092卷 > 徐士模妻陆氏〈二女及婢附〉
## 钦定古今图书集成/明伦汇编/闺媛典/第092卷 > 徐士模妻陆氏〈二女及婢附〉

按《嘉兴县志》：陆氏，明经徐士模妻，当湖侍御女孙也。
幼娴闺训，好记古来节烈事。年及笄，适徐，生二女。崇
祯末，兵戈四起，邑多萑苻，陆携其女相戒曰：“男尽忠，
女尽节，分也。倘遇不测，毋苟偷生。”已而避居俞家村。
盗至迫陆，陆即拉女及婢同投河而死。